**Magasabb IFS minősítés – Ismét szintet lépett a Dachser**

**A korábbi évekhez hasonlóan megőrizte a LIEGL & DACHSER Logisztikai Kft. Food Logistics üzletága az IFS tanúsításának “Higher” fokozatát. A 2021-es auditon 98,35%-os eredménnyel büszkélkedhet a logisztikai cég budapesti telephelye, ami az elmúlt 5 évben folyamatosan javuló eredménye mellett az eddigi elért legmagasabb érték.**

A DACHSER hosszú ideje fontosnak tartja, hogy eleget tegyen a Nemzetközi Élelmiszeripari Szabvány (IFS Logistics Standard) által támasztott követelményeknek. A budapesti branch legutóbbi, 2021. október 20-i auditálása során a telephely raktárának és tevékenységének minősítése már az IFS Logistics Standard legújabb 2.3 (2021 júniusában kiadott) verziójának elvárásai, és szabályai alapján történt.

A nemzetközileg elismert és elfogadott szabvány (IFS) a teljes logisztikai lánc folyamatainak speciális minőségi, higiéniai és biztonsági követelményeit határozza meg, így a piacon minőségi szolgáltatást nyújtó logisztikai szolgáltatótól egyre többen várják el az IFS tanúsítvány meglétét. A tanúsítvány garantálja, hogy az adott vállalat eleget tesz a törvényi szabályozásoknak, valamint a komplett élelmiszeripari követelmény rendszernek.

Az IFS Logistics „Higher” fokozata az ügyfelek számára garantálja, hogy a LIEGL & DACHSER Logisztikai Kft. Food Logistics üzletága folyamatosan a legmagasabb minőséget biztosítja a teljes ellátási láncban a gyáraktól, illetve árufelvételi helyektől a címzetthez való kiszállításig.

**A DACHSER Food Logistics minőségirányitási rendszere**

A fenntartható és célzott piaci pozicionálás érdekében a Dachser Food Logistics üzletága a DIN EN ISO 9001: 2015 minőségirányítási rendszert működteti, amely integrálja a HACCP követelményeit és kockázatértékeléseit, valamint az IFS Logistics 2.3 szigorú követelményeit.

**A DACHSER-ről:**

A Dachser, a németországi székhellyel rendelkező családi vállalkozás két üzleti területen nyújt szállítási logisztikai, raktározási és egyedi szolgáltatásokat: Dachser Air & Sea Logistics és Dachser Road Logistics.

Ez utóbbi két üzletágra oszlik: Dachser European Logistics és Dachser Food Logistics. Átfogó szerződéses logisztikai szolgáltatások és iparág-specifikus megoldások egészítik ki a vállalat kínálatát. A zökkenőmentes szállítmányozási hálózat - mind Európában, mind a tengerentúlon – a teljesen integrált IT-rendszerekkel intelligens logisztikai megoldásokat biztosítanak világszerte.

A Dachser világszerte 387 telephelyen mintegy 30.800 alkalmazottjának köszönhetően 2020-ban mintegy 5,6 milliárd euró konszolidált nettó árbevételt ért el. Ugyanebben az évben a logisztikai szolgáltató összesen 78,6 millió szállítmányt kezelt 39,8 millió tonna súlyban. A Dachser saját országos szervezeteivel 42 országban képviselteti magát, öt országban.

**DACHSER Magyarország:**

A LIEGL & DACHSER Szállítmányozási és Logisztikai Kft. 1999 óta van jelen a magyar piacon, a szállítmányozási és logisztikai piac meghatározó szereplője. Pilisvörösvári székhelyén az ország egyik legmodernebb logisztikai bázisát üzemelteti. Belföldi hálózatát 8 vidéki telephely alkotja, összesen több mint 300 munkatársat foglalkoztat. A kiemelkedő színvonalú szállítmányozási és logisztikai produkció magas színvonalú adminisztratív háttérszolgáltatásra támaszkodik. Az elmúlt évek eredményei alapján a vállalat töretlen és dinamikusan fejlődő szereplője a szolgáltatási szférának. 2020-ban 22,6 milliárd forintos nettó árbevétel mellett 2,34 milliárd forintos adózott eredményt ér.